Stefan Wyszyński

**Stefan Wyszyński** (født 3. august 1901 i Zuzela i Polen, død 28. mai 1981 i Warszawa) var kardinal, erkebiskop av Gniezno og Warszawa og Den katolske kirkes primas i Polen mellom 1949 og 1981. Kardinal Wyszyński ble utsatt for bakvaskelse og forfølgelse fra kommunistisk hold under den kalde krigen.

## Liv og virke
### Prest
Wyszyński trådte i 1920 inn i presteseminaret i Włocławek og ble presteviet 3. august 1924 av biskop Wojciech Owczarek.

Han studerte kirkerett og sosialøkonomi ved det katolske universitetet i Lublin fra 1925 til 1929 og tok så doktorgraden. Deretter foretok han en vitenskapelig reise gjennom Østerrike, Italia, Frankrike, Belgia, Nederland og Tyskland, for å bli kjent med fagbevegelsene og de sosiale bevegelsene.

Fra 1931 underviste han i sosialøkonomi ved presteseminaret i Włocławek og engasjerte seg i de kristne fagbevegelsenes utdannelsesarbeid. Han var medlem av den polske primas' sosiale råd fra 1937.

Under annen verdenskrig virket han som prest for den polske undergrunnshæren.

Han ble i 1945 rektor ved presteseminaret i Włocławek.

### Biskop, erkebiskop
Den 25. mars 1946 utnevnte pave Pius XII ham til biskop av Lublin, og han ble konsekrert den 12. mai samme år av kardinal August Hlond. I 1948 ble han så utnevnt til erkebiskop av Gniezno og Warszawa, og samtidig polsk primas og formann for Den polske bispekonferanse.

### Kardinal
Den 12. januar 1953 ble han utnevnt til kardinal, men ettersom kommunistregimet på det tidspunktet hadde fengslet ham kunne han først 18. mai 1957 motta kardinalshatten i Roma og ta sin tittelkirke Santa Maria in Trastevere i besittelse.

Wyszyński deltok fra 1962 til 1965 på alle hovedforsamlingene under det Annet Vatikankonsil og forsøkte å oppnå en større kirkelig vekt på Maria, Jesu mor. Disse bestrebelsene var likevel mislykket. Derimot ble han mot slutten av konsilet kjent for en brevveksling mellom det polske og tyske episkopat, som var av stor betydning for forsoningen mellom polakker og tyskere etter annen verdenskrig og den følgende fordrivelsen. De polske biskopene skrev i sitt brev at de «tilgav og bad om tilgivelse». Kommunistregimet i Folkerepublikken Polen reagerte med forargelse på dette brevet.

I september 1978 besøkte Wyszyński med en delegasjon av polske biskoper bestående av bl.a. den senere pave Johannes Paul II Vest-Tyskland, etter invitasjon fra Den tyske bispekonferanse.

Den polske primas spilte også fra 1980 en avgjørende rolle som megler mellom opposisjonsbevegelsen Solidarność og de kommunistiske makthaverne. Han gikk aktivt inn for arbeidere og bønders rett til å danne frie fagbevegelser, og oppfordret samtidig opposisjonen til å besinne seg.

Wyszyński symboliserer for mange den geistlige motstanden mot det kommunistiske regimet og vokter av det polske folks kristne identitet i en tid med undertrykkelse av kirken.

## Monumenter og hedersbevisninger
Wyszyński mottok i 1994 post mortem Den hvite ørns orden fra Polens president.

Det er reist monumenter til hans ære i Augustów, Bydgoszcz, Chelm, Częstochowa, Komańcza‎, Lublin, Prudnik, Solec Kujawski, Kolbuszowa, Łomża‎, Łódź‎ og Warzawa.

## Bildegalleri

Fil:Augustów, Bazylika Mniejsza pw. Najświętszego Serca Jezusowego 2.JPG|Monument på fasaden til Basilikaen av Det hellige hjerte (Bazylika Mniejsza pw. Najświętszego Serca Jezusowego 2) i Augustów 
Fil:Pomnik Stefana Wyszyńskiego Bydgoszcz.jpg|Monumentet i Bydgoszcz 
Fil:Chelm Stefan Wyszynski Monument 2018 P01.jpg|Stefan Wyszynski-monumentet i Chelm 
Fil:Częstochowa, Jasna Góra, pomnik kard. Stefana Wyszyńskiego.jpg|Monumentet i Częstochowa 
Fil:Komańcza. Pomnik kardynała Stefana Wyszyńskiego 2.jpg|Monumentet i Komańcza 
Fil:Lublin Zespół- klasztorny pomisjonarski 3 A 256.jpg|Monument i Lublin 
Fil:Lublin John Paul II and Stefan Wyszyński monument 2018 P01.jpg|John Paul II og Stefan Wyszyński-monumentet i Lublin 



## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Kardinal August Hlond (1881-1948) *1926
*Kardinal *Stefan Wyszyński*

## Referanser


## Eksterne lenker
* 
* Biografi på The Cardinals of the Holy Roman Church